Diari Oficial de la Generalitat Valenciana


Sumari del DOGV 4804, del 23-07-2004 (2004/7295)

ORDE de 22 de juny de 2004, del Miniteri de Justícia, per la qual s'aprova i publica la relació definitiva d'aspirants que han superat la fase d'oposició per a ingrés en el cos nacional de metges forenses, convocada per Resolució de 27 de maig de 2003 i se'n disposa l'ingrés al Centre d'Estudis Jurídics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4804

Data del DOGV
:   23-07-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/7295


Organisme emissor
:   Ministeri de Justícia

Tipus de document
:   Ordre

ORDE de 22 de juny de 2004, del Miniteri de Justícia, per la qual s'aprova i publica la relació definitiva d'aspirants que han superat la fase d'oposició per a ingrés en el cos nacional de metges forenses, convocada per Resolució de 27 de maig de 2003 i se'n disposa l'ingrés al Centre d'Estudis Jurídics. [2004/X7295]
  
De conformitat amb el que establixen les bases 9.2., 10.1 i 10.5. de la Resolució de 27 de maig de 2003 (BOE de 5 de juny), per la qual es van convocar proves selectives per a ingrés en el Cos Nacional de Metges Forenses, i remesa pel Tribunal Qualificador la relació definitiva d'aspirants que han superat els exercicis obligatoris de l'oposició, este Ministeri
  
ORDENA
  
Primer
  
Aprovar la proposta definitiva d'aspirants que han superat els exercicis obligatoris de l'oposició, per orde de puntuació dins de cada àmbit territorial, en què figura separadament la puntuació dels exercicis obligatoris de l'obtinguda en la prova optativa, que s'indica en l'annex I d'esta orde.
  
Segon
  
Hom convoca els aspirants que figuren en l'annex I a la realització del curs teoricopràctic a què es referix la base 7.2, l'inici del qual tindrà lloc el pròxim dia 14 de setembre, a les 11 hores del matí, al Centre d'Estudis Jurídics, Ciutat Universitària sense número, Universitat Complutense (al costat de la Facultat de Dret), Madrid.
  
Durant la realització del citat curs al Centre d'Estudis Jurídics els aspirants a ingrés en el Cos Nacional de Metges Forenses, a efectes retributius, tindran la consideració de funcionaris en pràctiques, d'acord amb el que preveu l'article 56 del Reglament del Centre d'Estudis Jurídics.
  
Tercer
  
Els opositors aprovats que figuren en l'annex I d'esta orde, presentaran a través del Centre d'Estudis Jurídics la següent documentació:
  
a) Dos fotocòpies compulsades del document nacional d'identitat.
  
b) Fotocòpia compulsada del títol de Llicenciat en Medicina i Cirurgia.
  
c) Declaració jurada o promesa de no haver sigut separat per mitjà d'expedient disciplinari del servici de cap administració pública ni trobar-se inhabilitat per a l'exercici de funcions públiques, segons el model que figura en l'annex II d'esta Convocatòria.
  
d) Declaració formal de no trobar-se inhabilitat o sotmés en procediment que li impedisca exercir el lloc de metge forense en els termes previstos en la base 4.1.e), d'acord amb el que preveuen l'article 390 i següents del Codi Penal (Llei Orgànica 10/1995, de 23 de novembre), segons model que figura com a annex III.
  
e) Declaració de no estar comprés en cap de les causes d'incapacitat i incompatibilitat establides en les disposicions orgàniques, segons model de l'annex IV.
  
f) Certificat mèdic acreditatiu de no patir cap malaltia ni defecte físic que li impossibilite per a l'exercici de la funció de metge forense, expedit pel facultatiu de medicina general de la Seguretat Social que corresponga a l'interessat i, en el cas que no estiga acollit a cap Règim de la Seguretat Social, serà expedit pels servicis provincials del Ministeri de Sanitat i Consum i els organismes corresponents de les comunitats autònomes.
  
g) Els aspirants que tinguen la condició legal de discapacitats amb grau igual o superior al 33 per 100 hauran de presentar certificat dels òrgans competents del Ministeri d'Assumptes Socials, o, si és procedent, de la comunitat autònoma corresponent, que acredite tal condició i la seua capacitat funcional per a exercir les tasques pròpies que corresponen al Cos Nacional de Metges Forenses.
  
h) El certificat de penals serà aportat d'ofici per la Secretaria d'Estat de Justícia.
  
Quart
  
Davant la impossibilitat degudament justificada de no poder presentar els documents expressats en l'apartat anterior, podrà acreditar-se que es posseïxen les condicions exigides en la convocatòria per qualsevol mitjà de prova admissible en dret.
  
Cinqué
  
Els aspirants que tinguen la condició de funcionaris públics estaran exempts de justificar aquelles condicions i requisits ja demostrats per obtindre el seu anterior nomenament, i hauran de presentar certificat del ministeri o organisme de què en depenguen, pel qual s'acredite la seua condició i totes les circumstàncies que consten en el seu full de servicis.
  
Sisé
  
Els qui dins del termini fixat i llevat causa de força major, no presenten la documentació o de l'examen se'n deduïsca que manquen d'algun dels requisits establits en la base 4 de la Convocatòria, no podran ser nomenats funcionaris de carrera i quedaran anul·lades les seues actuacions, sense perjuí de la responsabilitat en què hagueren incorregut per falsedat en la sol·licitud inicial.
  
Seté
  
Contra la present Orde podran les persones interessades formular recurs contenciós administratiu davant dels jutjats centrals contenciosos administratius, en el termini de dos mesos, o potestatiu de reposició en el termini d'un mes. En estos dos casos el termini comptarà a partir de la seua publicació en el Boletín Oficial del Estado.
  
Madrid, 22 de juny de 2004.- El director general (p.d., Orde JUS. 1.825/2003, de 26 de juny): Ricardo Bodas Martín.
  
ANNEX II
  
El senyor/ la senyora........................, amb domicili a.........................., i document nacional d'identitat número ......................, declara sota jurament o promesa, a efectes de ser nomenat funcionari del Cos Nacional de Metges Forenses, que no ha sigut separat del servici de cap de les administracions públiques i que no es troba inhabilitat per a l'exercici de funcions públiques.
  
................., .......... d .................... de 2004
  
La persona declarant,
  
ANNEX III
  
Declaració complementària de conducta ciutadana
  
(Llei 68/1980, d'1 de desembre, en relació amb els articles 390 i següents del Codi Penal. Llei Orgànica 10/1995, de 23 de novembre).
  
El qui subscriu, el senyor/ la senyora ......................, amb document nacional d'identitat número ....................., expedit a ................, el ............ d ....................... de 19......, per la present declare, sota la meua personal responsabilitat i amb coneixement de les sancions que per falsedat poguera incórrer per infracció dels articles del Codi Penal consignats a l'inici, a efectes de ser nomenat funcionari del Cos de Metges Forenses:
  
Que no em trobe inculpat o processat, no m'han sigut aplicades mesures de seguretat, no m'han sigut imposades sancions governatives com a conseqüència d'expedient administratiu sancionador per fets que guarden relació directa amb l'objecte de l'expedient en el termini dels tres últims anys immediatament anteriors a esta data.
  
............................, ............ d ....................de 2004
  
La persona declarant,
  
ANNEX IV
  
El senyor/la senyora .............................., de ......................................... anys d'edat, amb document nacional d'identitat número .............................................................................., i aprovat en les oposicions a ingrés en el Cos de Nacional de Metges Forenses,
  
DECLARA, sota jurament o promesa, no trobar-se comprés en cap de les causes d'incapacitat i incompatibilitat establides en les disposicions orgàniques.
  
......................, ........ d ................ de 2004